това отношение е необходимо да се припомни, че антидъмпинговите/антисубсидийните мерки имат за цел да се преодолеят „нелоялни“ търговски действия на определени стопански субекти или държави. За разлика от тях „мерките за възстановяване на баланса“ имат за цел да се постигне равновесната точка между отстъпки и задължения между Съюза и някой друг член на СТО посредством суспендиране на равностойни по своето същество отстъпки или други задължения (7) след едностранно действие, предприето от въпросния член на СТО, нарушаващо гореспоменатия баланс между отстъпки и задължения. Това е залегнало и в различните правни основания за последните мерки, а именно Регламент (ЕС) No 654/2014 на Европейския парламент и на Съвета (8). Разпоредбите на Регламент (ЕС) 2015/477, който е правното основание за настоящия регламент, обаче изрично се отнасят единствено до комбинирания ефект от антидъмпинговите и/или антисубсидийните мерки и защитните мерки за същите категории продукти, изброени в приложение 1.А. Предвид различаващите се контекст и крайна цел на тези различни мерки, евентуалното суспендиране на въпросните „мерки за възстановяване на баланса“ остава извън обхвата на настоящия преглед. Поради това комбинираният ефект от защитните мерки и от мерките за възстановяване на баланса не може да бъде разгледан през призмата на специфичната правна рамка на Регламент (ЕС) 2015/477. Съответно този аргумент бе отхвърлен.
 3. ЗАКЛЮЧЕНИЯ
 (15)
 Въз основа на гореизложеното и след като надлежно взе предвид всички становища, представени от засегнатите страни, Комисията потвърждава, че са налице достатъчно основания, за да се счита, че комбинацията от антидъмпинговите и/или антисубсидийните мерки и защитните мерки, въведени с Регламент (ЕС) 2019/159 за категориите продукти, изброени в приложение 1.А, действително би могла да има по-силно от предвижданото или желаното въздействие от гледна точка на политиката на Съюза за защита на търговията и целите, определени в Регламент (ЕС) 2015/477. Ето защо Комисията счита, че е целесъобразно да се въведат мерки с цел предотвратяване на едновременното прилагане на антидъмпинговите и/или изравнителните мерки, изброени в приложение 2, с извънквотното мито за категориите стоманени продукти, изброени в приложение 1.А.
 (16)
 Вследствие на това, когато ставката на извънквотното мито, посочена в член 1, параграф 6 от Регламент (ЕС) 2019/159, стане приложима за категориите продукти, изброени в приложение 1.А, и надвишава еквивалентната ставка на по-високото от антидъмпинговото и/или изравнителното мито, приложими за същите категории продукти, се събира само извънквотното мито. С други думи, когато извънквотното мито е в размер на 25 %, а еквивалентната ставка на антидъмпинговото и/или изравнителното мито, приложима за същите категории продукти, е в размер на 10 %, се събира само извънквотното мито. В подобна ситуация събирането на приложимото антидъмпингово и/или антисубсидийно мито се преустановява за периода на прилагане на извънквотното мито.
 (17)
 Когато ставката на извънквотното мито, посочена в член 1, параграф 6 от Регламент (ЕС) 2019/159, стане приложима за категориите продукти, изброени в приложение 1.А, и е по-ниска от еквивалентната ставка на антидъмпинговото и/или изравнителното мито, приложима за същите категории продукти, трябва да бъде дължимо извънквотното мито в пълен размер, към което се добавя разликата между извънквотното мито и по-високото от нивата на антидъмпинговото/антисубсидийното мито, които са в сила, в съответствие с приложение 2. С други